Johannes Jordell

Johannes Olsen Jordell (født 24. juni 1879 i Arendal, død 23. august 1958) var en norsk idrettsutøver og idrettsleder. Han representerte Kristiania Idrettsforening og tok i 1908 initiativet til å stifte Oslo Friidrettskrets. I 1910–1911 og 1917 var han formann i Oslo Fotballkrets, og i 1914–15 var han president i Norges Fotballforbund. I Sommer-OL i 1912 deltok han i to øvelser i skyting, med 35.-plass i 50 meter rifle som beste resultat. J.O. Jordell var dommer i bandy, fotball og kunstløp og var instruktør i rifle- og leirdueskyting.

J. O. Jordell drev fabrikk med produksjon av sportsutstyr i Oslo. Han konstruerte en egen skibinding og laget skismøring.

 Referanser 

 Eksterne lenker 


Kategori:Norske skyttere
Kategori:Deltakere for Norge under Sommer-OL 1912
Kategori:Skyttere under Sommer-OL 1912
Kategori:Norske idrettsledere
Kategori:Norske fotballedere
Kategori:Norske bandydommere
Kategori:Norske fotballdommere
Kategori:Personer fra Arendal kommune